אנטון רוג'רס

אנטון רוג'רס (באנגלית: Anton Rodgers, נולד בשם אנתוני רוג'רס; 10 בינואר 1933 - 1 בדצמבר 2007) היה שחקן ובמאי אנגלי. הוא שיחק בתיאטרון, בקולנוע ובטלוויזיה בסרטי דרמה ובקומדיות ובסרטי אנימציה.

ביוגרפיה
רוג'רס נולד בלונדון, בנם של לאונור (שם נעורים ווד) ושל ויליאם רוברט רוג'רס. הוא למד בבית הספר וסטמיניסטר ואחר כך ב-"Italia Conti Academy" וב-LAMDA. בגיל 14 החל לשחק בתיאטרון. הוא היה ידוע מהופעותיו בטלוויזיה, בעיקר מתפקידיו בקומדיות המצבים "Fresh Fields" בשנות השמונים של המאה העשרים וב"מאי עד דצמבר" מ-1989 ועד 1994.

לרוג'רס הייתה קריירה ארוכה בתיאטרון וגם בסרטי קולנוע. תפקידיו נעו בין קומדיה עכשווית לבין פארסה וסאטירה ועד קומדיות מתקופת הרסטורציה. הוא שיחק במחזות של הנריק איבסן, ג'ורג' ברנרד שו, אוסקר ויילד ופיטר ניקולס.

בקולנוע השתתף בסרטים כגון "הפרוטוקול הרביעי" (1987), "נשיא על הכוונת" (1973), "סקרוג'" (1970) בו ביצע את השיר "Thank You Very Much" שהיה מועמד לפרס אוסקר לשיר המקורי הטוב ביותר. בסרט הקולנוע "נוכלים עם סגנון" גילם את אנדרה, מפקח המשטרה הצרפתי המושחת שעזר למייקל קיין בתוכניותיו. בטלוויזיה הוא דיבב את סדרת האנימציה "Old Bear Stories".

הופעת הבכורה של רוג'רס בתיאטרון הווסט אנד הייתה ב-1947 באופרה "כרמן" שהועלתה בבית האופרה המלכותי בקובנט גרדן. ב-1948 השתתף בסיבוב הופעות בעיבוד ל"תקוות גדולות" מאת צ'ארלס דיקנס בתפקיד פיפ, וכן בתפקיד הראשי בהפקה של "The Winslow Boy" של טרנס רטיגן. אחרי שצבר ניסיון בתיאטרון רפרטוארי בברמינגהם, נורתהמפטון והורנצ'רץ' החל ללמוד ב-LAMDA. בנובמבר 1957 הצטרף לצוות השחקנים של המחזה "The Boy Friend" בתיאטרון ויינדהם.

פעילות בתיאטרון
 "Fingers in The Crooked Mile" בתיאטרון קיימברידג', ספטמבר 1959
 רביו "And Another Thing", בתיאטרון פורטון, אוקטובר 1960
 רביו "Twists", תיאטרון ארטס, פברואר 1962 ובפסטיבל אדינבורו באוגוסט 1962
 וית'רס וטים במחזה "Plays for England" מאת ג'ון אוסבורן בתיאטרון רויאל קורט ביולי 1962
 המיוזיקל "פיקוויק" בתפקיד מר ג'ינגל, תיאטרון סאוויל ביולי 1963; הופעת הבכורה בניו יורק באותו תפקיד באוקטובר 1965
 פליקס במחזה "The Owl and the Pussycat" בתיאטרון קריטריון בפברואר 1966
 הופעות בפסטיבל צ'יצ'סטר ב-1967: פרנסיס ארצ'ר במחזה "The Beaux Stratagem"; רנדל אטרווד ב-"Heartbreak House"; ופדינרד בפארסה של אז'ן לביש "כובע הקש האיטלקי".
 תפקיד ראשי במחזה "הנרי החמישי" בתיאטרון בלגרייד בקובנטרי, מרץ 1968
 ולדימיר ב"מחכים לגודו" בתיאטרון האוניברסיטה, מנצ'סטר, 1968
 ביים את ההצגות "A Piece of Cake" ו-"Grass Roots" בלית'רהד, 1968
 תכנן והיה שותף לבימוי ההצגה "We Who Are About To..." יחד עם ג'ורג' מלי בתיאטרון המפסטד, בפברואר 1969
 ד"ר סטוקמן ב"אויב העם" בהרוגייט באוגוסט 1969
 ביים את המחזה "פנטסטיקס" בהמפסטד ב-1970, ההפקה הוצגה גם בפסטיבל איביזה
 ביים את "The Roses of Eyam" ואת "אילוף הסוררת" בתיאטרון נורת'קוט שבאקסטר בשנת 1970
 בתפקיד ג'רלד במחזה "The Formation Dancers" תיאטרון המפסטד בינואר 1971
 בתפקיד פרנק במחזה "Forget-Me-Not Lane" מאת פיטר ניקולס, בתיאטרון גריניץ' ובתיאטרון אפולו באפריל ב-1971
 מקהית' ב"אופרה בגרוש" בפסטיבל סטרטפורד באונטריו, 1972
 ד"ר ראנק במחזה "בית בובות" בתיאטרון קריטריון, פברואר 1973
 הילדי ג'ונסון במחזה "The Front Page" בהפקה של התיאטרון הלאומי בסיבוב הופעות באוסטרליה, 1974
 לורד הנרי וולטון במחזה "תמונתו של דוריאן גריי" בתיאטרון גריניץ', פברואר 1975
 ביים את "מותו של סוכן" בתיאטרון "אוקספורד פלייהאוס", אוקטובר 1975
 בתפקיד אסטרוב במחזה "הדוד וניה" ב"אוקספורד פלייהאוס", דצמבר 1975
 ג'ק מנינגהם במחזה "Gaslight" בתיאטרון קריטריון, מרץ 1976
 ביים את  בתיאטרון בוש, יוני 1977
 ביים את "Flashpoint" בתיאטרון ניו אנד, דצמבר 1978 ובתיאטרון מייפר, פברואר 1979
 בתפקיד ג'ים במחזה "Passion" מאת פיטר ניקולס, RSC תיאטרון אלדוויץ', ינואר 1981
 וולטר ברנס במחזה "Windy City" בתיאטרון ויקטוריה פאלאס, יולי 1982
 ריצ'רד דה בושם במחזה "ז'אן ד'ארק" מאת ג'ורג' ברנרד שו בתיאטרון הלאומי, פברואר 1984
 טיודור פיליפס, במחזה "Some Singing Blood" בתיאטרון המלכותי הלאומי, מרץ 1992
 ג'רי סטרטון במחזה "Time of My Life" מאת אלן אייקבורן בתיאטרון וודוויל, אוגוסט 1993
 ד"ר פלדמן במחזה "Duet for One revival" מאת טום קמפינסקי בריברסייד סטודיוס, מאי 1996
 אטיין במחזה "Under the Doctor" בתיאטרון קומדי, פברואר 2001
 סבא פוטס, במחזמר "צ'יטי צ'יטי בנג בנג" בלונדון פלאדיום, אפריל 2002

חיים אישיים
אשתו הראשונה של רוג'רס הייתה מורנה יוג'יני ווטסון. את אשתו השנייה השחקנית אליזבת גארווי פגש בשנת 1982 בצילומי סדרת הטלוויזיה "Something in Disguise". השניים הרבו להופיע יחד על הבמה בקריאה מיצירותיהם של ג'יין אוסטן, רוברט בראונינג ואחרים.

פילמוגרפיה
קולנוע
 שנה שם שם באנגלית תפקיד הערות 1960 The Spider's Web 1962 Carry On Cruising 1964 Carry On Jack 1965 Rotten to the Core 1970 סקרוג' Scrooge טום ג'נקינס 1970 The Man Who Haunted Himself 1973 נשיא על הכוונת The Day of the Jackal 1977 East of Elephant Rock 1987 הפרוטוקול הרביעי The Fourth Protocol 1988 נוכלים עם סגנון Dirty Rotten Scoundrels המפקח אנדרה 1989 אימפרומפטו Impromptu 1993 בנו של הפנתר הוורוד Son of the Pink Panther קצין משטרה צ'ארלס לזר 2004 Secret Passage פוסקארי 2004 הסוחר מוונציה The Merchant of Venice הדוכס

טלוויזיה
 שנה שם שם באנגלית תפקיד הערות 1962 בית ממכר עתיקות The Old Curiosity Shop דיק סוויבלר 1964 מלכודת Danger Man אטאלה פרק אחד 1966 Gideon's Way פיטר בפרק "The Nightlifers" 1967 Man in a Suitcase מקס סטיין סדרת טלוויזיה 1967 האסיר The Prisoner מספר 2 בפרק "The Schizoid Man" 1967 המלאך The Saint פייר בפרק "A Double in Diamonds" 1969 Randall and Hopkirk (Deceased) קלווין ברים בפרק "When the Spirit Moves You" 1969 סקרלט פימפרנל The Elusive Pimpernel סר פרסי בלייקני 1971 ג'ייסון קינג Jason King פיליפ דה בריון 1972 על אדונים ומשרתים Upstairs, Downstairs סקון בפרק "The Mistress and the Maids" 1974 זודיאק Zodiac דייוויד גריידלי 1976 הדוכסית מרחוב דיוק The Duchess of Duke Street ניודיגייט בפרק "A Test of Love" 1977 Murder Most English מפקח בילוש פרברייט 1978 רמפול Rumpole of the Bailey קן אספן בפרק "Rumpole and the Honourable Member" 1978 לילי Lillie אדוארד לנגטרי 1978 ד'יזראלי Disraeli בנטינק 1979 תומאס ושרה Thomas & Sarah ריצ'רד ד'בראסי Love Into Three Won't Go 1984 Fresh Fields ויליאם פילדס 1989 After the War סמואל ג'ורדן מיני-סדרה 1989–1994 מאי עד דצמבר May to December אלק קלנדר 1991 French Fields ויליאם פילדס 1997–1998 תיבת נוח Noah's Ark נוח קירבי 2002 רציחות במידסומר Midsomer Murders לורד ג'יימס צ'טווד בפרק "Market for Murder" 2005 C. S. Lewis: Beyond Narnia ק.ס. לואיס 2006 לונגפורד Longford ויליאם וייטלו 2007 You Can Choose Your Friends קן סנל

לקריאה נוספת
Theatre Record and its annual Indexes

קישורים חיצוניים




הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:אישים זוכי פרס אוליבייה
קטגוריה:בוגרי האקדמיה למוזיקה ולאמנויות הדרמה של לונדון
קטגוריה:אנגלים שנולדו ב-1933
קטגוריה:אנגלים שנפטרו ב-2007